CELEX: 32017D2262
Language: el
Date: 2017-12-04 00:00:00
Title: Απόφαση (ΕΕ, Ευρατόμ) 2017/2262 του Συμβουλίου, της 4ης Δεκεμβρίου 2017, για τον διορισμό των μελών της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης

8.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 324/50
            
         ΑΠΌΦΑΣΗ (ΕΕ, Ευρατόμ) 2017/2262 ΤΟΥ ΣΥΜΒΟΥΛΊΟΥ
   της 4ης Δεκεμβρίου 2017
   για τον διορισμό των μελών της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και κυρίως το άρθρο 255, δεύτερο εδάφιο,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α παράγραφος 1,
   Έχοντας υπόψη την πρωτοβουλία του προέδρου του Δικαστηρίου της 10ης Οκτωβρίου 2017,
   Εκτιμώντας τα ακόλουθα:
   
               (1)
            
            
               Δυνάμει του άρθρου 255, πρώτο εδάφιο της Συνθήκης για τη λειτουργία της Ευρωπαϊκής Ένωσης, έχει συσταθεί μία επιτροπή προκειμένου να δώσει τη γνώμη της σχετικά με την επάρκεια των υποψηφίων για την άσκηση των καθηκόντων του δικαστή και του γενικού εισαγγελέα του Δικαστηρίου και του Γενικού Δικαστηρίου, πριν από τη διενέργεια των διορισμών από τις κυβερνήσεις των κρατών μελών (στο εξής «η επιτροπή»).
            
         
               (2)
            
            
               Η επιτροπή αποτελείται από επτά προσωπικότητες που επιλέγονται μεταξύ των πρώην μελών του Δικαστηρίου και του Γενικού Δικαστηρίου, των μελών των εθνικών ανώτατων δικαστηρίων και νομομαθών αναγνωρισμένου κύρους, ένας εκ των οποίων προτείνεται από το Ευρωπαϊκό Κοινοβούλιο.
            
         
               (3)
            
            
               Είναι σκόπιμο να επιδιώκεται η ισορροπία κατά τη σύνθεση της επιτροπής και συγκεκριμένα όσον αφορά τη γεωγραφική της βάση και την εκπροσώπηση των συστημάτων δικαίου των κρατών μελών.
            
         
               (4)
            
            
               Πρέπει, ως εκ τούτου, να διοριστούν τα μέλη και ο πρόεδρος της επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για περίοδο τεσσάρων ετών από την 1η Μαρτίου 2018, διορίζονται μέλη της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης, οι εξής:
   
                
            
            
               κ. Christiaan TIMMERMANS, πρόεδρος
            
         
                
            
            
               κ. Simon BUSUTTIL,
            
         
                
            
            
               κ. Frank CLARKE
            
         
                
            
            
               κ. Carlos LESMES SERRANO
            
         
                
            
            
               κα Maria Eugénia MARTINS DE NAZARÉ RIBEIRO
            
         
                
            
            
               κ. Andreas VOSSKUHLE
            
         
                
            
            
               κ. Mirosław WYRZYKOWSKI.
            
         Άρθρο 2
   Η παρούσα απόφαση τίθεται σε ισχύ από την 1η Μαρτίου 2018.
   
      Βρυξέλλες, 4 Δεκεμβρίου 2017.
      
         
            Για το Συμβούλιο
         
         
            H Πρόεδρος
         
         U. PALO